
R E F E R A T    D E   A P R O B A R E 
 privind aprobarea Organigramei şi a Statului de funcţii
 pentru Spitalul Municipal Brad 


	Îmbunătăţirea condiţiilor de acordare a asistenţei medicale la nivelul Spitalului Municipal Brad, respectiv asigurarea unor servicii medicale de calitate în scopul creşterii gradului de satisfacţie a  pacienţilor trataţi în cadrul acestui Spital este o necesitate şi o prioritate a administrației publice locale de care trebuie să ţinem seama permanent.
	Față de cele de mai sus am inițiat prezentul proiect de hotărâre prin care am propus modificarea  Organigramei și Statului de funcții, după cum urmează:
1. Mutarea postului de infirmieră din cadrul Secției Medicină Internă de la poziţia 35 a Statului de funcţii, la Compartiment Primire Urgențe, poziția 203 a noului Stat de funcții si mutarea postului de infirmieră din cadrul Secției Chirurgie Generală de la poziţia 95 a Statului de funcţii, la Compartiment Primire Urgențe, poziția 204 a noului Stat de funcții, având in vedere adresabilitatea ridicata in cadrul acestui compartiment.  
2. Transformarea postului de soră medicală principală M, având în vedere vacantarea lui, de la poziția 56 a Statului de funcții din cadrul Compartimentului recuperare medicină fizică și balneologie, într-un post de asistent medical generalist PL.
3. Transformarea posturilor de la pozițiile 67 și 68 din cadrul Secției Chirurgie Generală de medic primar ORL, ambele cu 0.5 normă, având în vedere că 0.5 normă a fost ocupat dar s-a vacantat, într-un singur post( normă întreagă) de medic specialist în specialitatea ORL- gradația 2.
4. Mutarea  cu tot cu post a infirmierei de la poziția 98 a Statului de funcţii, din cadrul Secției Chirurgie Generală, la Compartiment Boli Infecțioase, poziția 177 a noului Stat de funcții, având în vedere adresabilitatea ridicată a pacienților în cadrul acestui compartiment.
5. Transformarea postului de la poziția 106 a Statului de funcții - îngrijitoare în cadrul Secției Chirurgie Generală, în post de infirmieră, poziția 102 a noului Stat de funcții, în urma promovării examenului pentru funcția de infirmieră a ocupantei postului.
6. Având în vedere transferul, începând cu data de 01.05.2021, în urma solicitării din partea Spitalului Județean de Urgență Deva, a ocupantei postului de asistent medical generalist S (studii superioare), de la poziția nr.119 din cadrul Unității de Transfuzii Sangvine, solicităm modificarea, după vacantarea postului, în asistent medical generalist debutant PL(post liceal), numărul 115 a noului Stat de funcții.
7. Transformarea postului de medic primar neonatolog de la poziţia 122 a Statului de funcţii, având în vedere vacantarea postului,  într-un post de medic specialist neonatolog, gradația 2, astfel încât să fie posibilă demararea procedurii de organizare a concursului în conformitate cu ORDONANŢA DE URGENŢĂ nr. 183 din 22 octombrie 2020 privind desfăşurarea pe perioada stării de alertă a concursurilor pentru ocuparea posturilor vacante din cadrul instituţiilor şi autorităţilor publice.
8. Transformarea postului din Statul de funcții, pozitia 124 la Compartiment Obstetrică-ginecologie, de asistent medical principal de pediatrie PL, într-un post de asistent medical generalist PL, poziția 120 a noului Stat de funcții, având în vedere vacantarea postului.
9. Transformarea postului de medic specialist în specialitatea boli infecțioase –gradația 5, din cadrul Compartimentului Boli Infecțioase, poziţia 169 a Statului de funcţii având în vedere vacantarea postului,  într-un post de medic specialist în specialitatea boli infecțioase - gradația 2, poziția 165 a noului Stat de funcții.
10. Transformarea postului de asistent medical generalist principal–gradația 5, din cadrul Compartimentului Primire Urgenţe, de la poziţia 194 a Statului de funcţii, având în vedere vacantarea acestuia, într-un post de asistent medical generalist debutant PL la numărul 191 din noul Stat de funcții.
11. Transformarea postului de la poziția 260 a Statului de funcții, analist IA la Compartiment Informatică, într-un post de inginer de sistem II, numărul 259 a noului Stat de funcții, având în vedere vacantarea postului.
12. Mutarea cu tot cu post a asistentului medical din cadrul Cabinetului Chirurgie Generală al ambulatoriului integrat spitalului, la Cabinet Urologie din ambulatoriul integrat spitalului, poziția 305 a noului Stat de funcții.
13. Transformarea postului de medic specialist psihiatrie pediatrică în cadrul Cabinetului de psihiatrie pediatrică al ambulatoriului integrat spitalului, de la poziția 304 a Statului de funcții, într-un post de asistent medical generalist debutant PL și mutarea postului la Cabinetul de ORL din ambulatoriul integrat spitalului, poziția 296 a noului stat de funcții.
	În contextul celor de mai sus propun plenului Consiliului Local al Municipiului Brad dezbaterea proiectului de hotărâre în forma prezentată.
	Invoc în susţinerea propunerii mele prevederile art. 180 alin.1 lit. d din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ale art. 4 alin. 3  din Ordinul Ministrului Sănătăţii nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului Ministrului Sănătăţii publice nr. 1778/2006 privind aprobarea normativelor de personal, ale Ordinului Ministrului Sănătăţii nr. 580/2010 privind aprobarea structurii organizatorice a Spitalului Municipal Brad, ale art. 18 alin. 1 lit. b din OUG nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările şi completările ulterioare, ale art. 15 din H.G. nr. 56/2009 pentru aprobarea Normelor metodologice de aplicare a O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările şi completările ulterioare, ale Ordinului Ministerului Dezvoltării Regionale, Administraţiei Publice şi Fondurilor Europene nr. 2422/2017 privind aplicarea prevederilor art. III alin. 11 din Ordonanţa de urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare,  ale H.G.  nr. 935/2019 pentru stabilirea salariului de bază minim brut pe ţară garantat în plată, ale Legii – cadru nr. 153/2017 privind salarizarea personalului plătit din fonduri publice, cu modificările și completările ulterioare,  precum și ale art. 107 alin.1 și alin.2, art.41 alin.3 lit. f din  Legea nr. 53/2003 – Codul Muncii, republicată, cu modificările şi completările ulterioare.

